Predkladacia správa

Vláda SR uznesením č. 396 zo dňa 17.4.2002 v bode B.2 uložila ministrom predkladať na rokovanie vlády správu o výkone prác akcionára v akciových spoločnostiach so 100% majetkovou účasťou štátu, ak takéto akciové spoločnosti sú v pôsobnosti príslušného ministerstva, a to každoročne v termíne do 30. júna.

V rezorte Ministerstva zahraničných vecí SR pôsobí akciová spoločnosť so 100% majetkovou účasťou Správa služieb diplomatickému zboru, ktorej jediným akcionárom je Ministerstvo zahraničných vecí SR v zastúpení ministrom zahraničných vecí.

Táto vznikla na základe uznesenia vlády SR č. 746/2001 transformáciou príspevkovej organizácie v pôsobnosti Ministerstva zahraničných vecí SR dňa 1.10.2001. 

Materiál informuje o výkone práv akcionára za obdobie roka 2004, nemá finančný, ekonomický ani environmentálny vplyv, ani vplyv na zamestnanosť. Nakoľko je informatívneho charakteru, nebol predmetom medzirezortného pripomienkového konania.